Diari Oficial de la Generalitat Valenciana


Sumari del DOGV 8151, del 18-10-2017 (2017/9003)

RESOLUCIÓ de 29 de setembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres corresponents als col·lectors generals, impulsió i nova depuradora d'Alcossebre (Alcalà de Xivert).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9003


Data del document
:   29-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 29 de setembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres corresponents als col·lectors generals, impulsió i nova depuradora d'Alcossebre (Alcalà de Xivert). [2017/9003]  
Antecedents de fet  
Les obres corresponents als col·lectors generals, impulsió i nova EDAR d'Alcossebre (Alcalà de Xivert) a Castelló, el projecte de les quals portava per títol «Obres de construcció de la nova EDAR d'Alcalà de Xivert i impulsió des de la xarxa de col·lectors d'Alcossebre fins a la nova EDAR d'Alcalà de Xivert (Castelló)», expedient núm. 2006/GV/0114, han sigut promogudes per la Generalitat i contractades per l'Entitat Pública de Sanejament d'Aigües Residuals de la Comunitat Valenciana (EPSAR), en el marc de les actuacions previstes en el II Pla director de Sanejament i Depuració de la Comunitat Valenciana (dins de les que resultaven a iniciativa de la Generalitat Valenciana), i prèviament autoritzades pel Consell.  
Finalitzades les obres, el dia 29 de setembre de 2014 va tindre lloc la recepció de les mateixes, iniciant-se a partir de llavors el corresponent període de garantia, amb una duració de dos anys, si bé, per l'òrgan de contractació de l'EPSAR es va prorrogar el contracte, quedant establida la data de finalització per al dia 29 de juny de 2017.  
Per consegüent, amb l'objecte de garantir el funcionament normal de les instal·lacions, després de la seua recepció i entrega a l'ús públic, i per a evitar interrupcions en el servei prestat per les mateixes, es fa necessari efectuar el corresponent encàrrec de gestió a favor de l'Entitat de Sanejament d'Aigües, d'acord amb el que estableix l'article 16.a de la Llei 2/1992, de 26 de març, de Sanejament de les Aigües Residuals de la Comunitat Valenciana.  
  
Fonaments de dret  
La Llei 2/1992, de 26 de març, de Sanejament de les Aigües Residuals de la Comunitat Valenciana determina en l'article 3 que, correspon a la Generalitat entre altres atribucions, l'explotació de les instal·lacions i serveis que promoga directament; així com que la Generalitat podrà utilitzar qualsevol mecanisme conveniat, concertat, organitzatiu o funcional, en el cas que açò contribuïsca a millorar l'eficàcia de la gestió pública.  
En aquest sentit, l'esmentada llei concep a l'Entitat Pública de Sanejament d'Aigües Residuals de la Comunitat Valenciana, com una entitat de dret públic de la Generalitat de caràcter instrumental, l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si és procedent, reutilització d'aigües depurades; atribuint-li en l'article 16.a, Entre altres funcions, la de gestionar l'explotació de les instal·lacions i executar les obres de sanejament i depuració que l'Administració de la Generalitat determine, així com aquelles altres que li puguen encomanar les entitats locals o altres organismes.  
D'altra banda, l'article 11 de la Llei 40/2015, d'1 d'octubre, de règim jurídic del sector públic, disposa que la realització d'activitats de caràcter material, tècnic o de la competència dels òrgans administratius o de les entitats de dret públic podrà ser encomanada a altres òrgans o entitats de dret públic de la mateixa o de diferent Administració, sempre que entre les seues competències estiguen aquestes activitats, per raons d'eficàcia o quan no es posseïsquen els mitjans tècnics idonis per al seu exercici; així com que els encàrrecs de gestió no podran tindre per objecte prestacions pròpies dels contractes regulats en la legislació de contractes del sector públic.  
L'encàrrec de gestió entre òrgans administratius o entitats de dret públic pertanyents a la mateixa Administració, continua dient l'article 11 de la Llei 40/2015, d'1 d'octubre, de règim jurídic del sector públic, haurà de formalitzar-se en els termes que establisca la seua pròpia normativa, havent de ser en tot cas publicada per a la seua eficàcia en el diari oficial corresponent. Aquesta normativa pròpia ve referida, en aquest cas, a la Llei 2/1992, atés que l'EPSAR licita d'acord amb la legislació de contractes del sector públic, no obtenint amb açò cap benefici econòmic, trobant-nos en la pràctica, davant d'un encàrrec de licitació a un ens instrumental de la Generalitat.  
  
Finalment, conforme a l'article 12 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana, es troba actualment adscrita a la dita conselleria.  
En virtut d'això, i de conformitat amb el que estableix l'article 11 de la Llei 40/2015, d'1 d'octubre, article 16.a de la Llei 2/1992, de 26 de març, article 28 de la Llei 5/1983, de 30 de desembre, de Govern Valencià, i l'article 12 del Decret 158/2015, de 18 de setembre, del Consell, resolc:  
Encomanar a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les instal·lacions incloses en les obres corresponents als col·lectors generals, impulsió i nova depuradora d'Alcossebre (Alcalà de Xivert) a Castelló, a partir de la finalització del període de garantia.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del mateix òrgan que la dicta, en el termini d'un mes, comptat des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 2 d'octubre); o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la seua notificació o publicació, conforme a l'article 46 de la Llei 29/1998, reguladora de la jurisdicció contenciosa administrativa, tot això sense perjuí que puga exercitar-se qualsevol altre recurs que s'estime convenient.  
  
València, 29 de setembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.